open-index/open-wikipedia-markdown huggingface dataset:
Μηλέα Θεσπρωτίας

Η **Μηλέα**, ή **Μηλιά**, (έως και το 1958 **Κωστάνα**), είναι ελληνικό ορεινό χωριό του δήμου Φιλιατών της περιφέρειας Ηπείρου (Σχέδιο Καλλικράτης) σε υψόμετρο 300 μέτρα.

## Γεωγραφία - Ιστορία
Η Μηλιά βρίσκεται στο βορειότερο άκρο του νομού νότια των Ορέων Τσαμαντά (Μουργκάνα), λίγο δυτικότερα από το Κεφαλοχώρι Θεσπρωτίας. Απέχει 30 χλμ. ΒΔ. από τους Φιλιάτες και 40,5 χλμ. ΒΔ. από την Ηγουμενίτσα. Αποτελεί χωριό, ο πληθυσμός του οποίου, ασχολούμενος κυρίως με την μικροκτηνοτροφία και τη γεωργία, το 1928 αριθμούσε 223 κατοίκους, διαθέτοντας δημοτικό σχολείο. Το 2001 το χωριό αριθμούσε 56 κατοίκους, ενώ σύμφωνα με την απογραφή 2011 έχει 28 κατοίκους.

Παλαιότερα  ανήκε  στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στη Γέννηση της Θεοτόκου.

* Παλαιότερη ονομασία του χωριού μέχρι το 1959 ήταν Κωστάνα, όπου από τότε φέρει το σημερινό όνομα.

## Πηγές
* "Μεγάλη Ελληνική Εγκυκλοπαίδεια" τομ.ΙΕ΄, σελ.661. (Κωστάνα)

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Σπυρίδων Αλεξ. Μαλασπίνας

:*Για τον παππού του, δείτε: [[Σπυρίδων Μαλασπίνας]] (1820 - 1897)*
Ο **Σπυρίδων Μαλασπίνας** (Σαντορίνη 1890 - 11 Ιουνίου 1983) ήταν Έλληνας δικηγόρος και πολιτικός.

## Βιογραφικά στοιχεία
Γεννήθηκε στη Σαντορίνη και ήταν γιος του πολιτικού Αλέξανδρου Μαλασπίνα. Καταγόταν από παλιά οικογένεια της Σαντορίνης και παππούς του ήταν ο Σπυρίδων Μαλασπίνας. Σπούδασε νομικά στο Πανεπιστήμιο Αθηνών και το 1914 διορίστηκε σύμβουλος στρατιωτικής δικαιοσύνης και το 1929 αποστρατεύθηκε με τον βαθμό του πλοιάρχου. Το 1936 εξελέγη βουλευτής Κυκλάδων. 

Είχε πλούσια κοινωνική δράση και διετέλεσε αντιπρόεδρος του ΠΙΚΠΑ και του Ερυθρού Σταυρού (από το 1977 ως το θάνατό του). Στην υπηρεσιακή κυβέρνηση Γεωργακόπουλου (1958) διορίστηκε υπουργός Κοινωνικής Πρόνοιας.

Ήταν παντρεμένος και είχε αποκτήσει παιδιά, τη Γιόλα (σύζυγο του Frank Wear) και τον Αλέξανδρο (Alex), επιχειρηματία, στελέχους και αντιπροέδρου της Coca Cola στις ΗΠΑ.

Πέθανε στις 11 Ιουνίου 1983 και κηδεύτηκε στις 14 Ιουνίου από τον ιερό ναό των Αγίων Θεοδώρων του Πρώτου Νεκροταφείου Αθηνών.

## Πηγές
* Αλιπράντης και Λιγνός, *Γενεαλογικά της Σαντορίνης*, εκδόσεις "Θηραϊκά Νέα", τόμος Β΄, σελ.161


Κατηγορία:Βουλευτές Κυκλάδων
Κατηγορία:Έλληνες υπουργοί Κοινωνικής Πρόνοιας
Κατηγορία:Οικογένεια Μαλασπίνα
Αλέξανδρος Μαλασπίνας

Ο **Αλέξανδρος Μαλασπίνας** (1858 - 1926) ήταν Έλληνας πολιτικός.

Γεννήθηκε στη Σαντορίνη και ήταν γιος του Σπυρίδωνα Μαλασπίνα, βουλευτή και μέλους παλιάς αριστοκρατικής οικογενείας, και της Νικολέττας Βαλλιάνου. Σπούδασε νομικά και ακολούθησε πολιτική σταδιοδρομία εκλεγόμενος για πρώτη φορά βουλευτής Κυκλάδων το 1905. Επανεξελέγη τον Αύγουστο και το Νοέμβριο του 1910 καθώς και το 1912.

Απεβίωσε το 1926. Ήταν παντρεμένος και γιοί του ήταν ο Σπυρίδων Αλεξ. Μαλασπίνας, βουλευτής και υπουργός, και ο Δημήτριος Μαλασπίνας, αντιπρόεδρος του Ελεγκτικού Συνεδρίου.

## Πηγές


Κατηγορία:Βουλευτές Κυκλάδων
Κατηγορία:Οικογένεια Μαλασπίνα
Σπυρίδων Μαλασπίνας

:*Για τον εγγονό του, δείτε: [[Σπυρίδων Αλεξ. Μαλασπίνας]] (1890 - 1983)*
Ο **Σπυρίδων Μαλασπίνας** (1820 - 1897) ήταν Έλληνας πολιτικός, βουλευτής Θήρας από το 1860 έως το 1874.

Καταγόταν από παλιά αριστοκρατική οικογένεια της Κεφαλονιάς και ήταν γιος του Αλέξανδρου Μαλασπίνα. Μεγάλωσε στο Μεσολόγγι και διορίστηκε τελώνης Θήρας. Εν συνεχεία διορίστηκε νομάρχης αυτής και τέλος εξελέγη βουλευτής Θήρας για πρώτη φορά το 1860. Επανεξελέγη το 1865, το 1869, το 1872 και το 1874. Είχε διατελέσει γραμματέας της Βουλής και είχε τιμηθεί με τον Αργυρό Σταυρό του Σωτήρος.

Απεβίωσε το 1897. Ήταν παντρεμένος με την Νικολέττα Βαλλιάνου και είχε αποκτήσει παιδιά μεταξύ των οποίων και τον Αλέξανδρο Μαλασπίνα.

## Πηγές
* Αλιπράντης και Λιγνός, *Γενεαλογικά της Σαντορίνης*, εκδόσεις "Θηραϊκά Νέα", τόμος Β΄, σελ.160 - 161

Κατηγορία:Βουλευτές Θήρας
Κατηγορία:Οικογένεια Μαλασπίνα
Κατηγορία:Αργυρός σταυρός του Τάγματος του Σωτήρος
Λαζαρέττα Χανίων

Η **Λαζαρέττα** ή το **Λαζρέτ**(**τ**)**ο**, είναι μια ακατοίκητη βραχονησίδα που βρίσκεται κοντά στη βόρεια ακτή της Κρήτης, στο Αιγαίο Πέλαγος. Είναι κοντά στην πόλη των Χανίων και διοικητικά ανήκει στον Δήμο Χανίων (Νομός Χανίων). Το νησί διαθέτει μια μικρή αμμώδη παραλία, η οποία προσεγγίζεται από την Κρήτη με σκάφη.

Κατηγορία:Ελληνικές βραχονησίδες
Κατηγορία:Βραχονησίδες του Αιγαίου
Κατηγορία:Νησίδες της Κρήτης
Κατηγορία:Δήμος Χανίων
Ξέχωρο Θεσπρωτίας

Το **Ξέχωρο**, (πρώην *Ξέχωρο Ντέμη*), είναι οικισμός του δήμου Φιλιατών της περιφέρειας Ηπείρου (Σχέδιο Καλλικράτης).

## Γενικά στοιχεία
Το Ξέχωρο παλαιότερα ανήκε  στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.

Βρίσκεται 17 χλμ. βορειοανατολικά των Φιλιατών επί της βόρειας πλαγιάς του όρους Φαρμακοβούνι σε υψόμετρο περίπου 422 μέτρα. Αποτελεί χωριό, ο πληθυσμός του οποίου, ασχολούμενος κυρίως με την μικροκτηνοτροφία και λιγότερο με τη γεωργία, το 1928 αριθμούσε 288 κατοίκους, διαθέτοντας δημοτικό σχολείο και ταχυδρομικό γραφείο. Το 2021 το χωριό αριθμούσε 18 κατοίκους.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στους Αγίους Κωνσταντίνο και Ελένη.

* Παλαιότερη ονομασία του χωριού, μέχρι το 1927, ήταν Ξέχωρο-Ντέμη ή Ξέχωρο.Ντέμι.

## Πηγές
* "Μεγάλη Ελληνική Εγκυκλοπαίδεια" τομ.ΙΗ΄, σελ.635. (Κωστάνα)

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Αφέντης Χριστός Μαλίων

Η νησίδα **Αφέντης Χριστός** ή **Τρίγλια Μαλίων** βρίσκεται κοντά στην βόρεια ακτή της Κρήτης. Ονομάστηκε έτσι από το ομώνυμο εκκλησάκι του Αφέντη Χριστού ή Μεταμόρφωσης του Σωτήρος που βρίσκεται στη νησίδα και εορτάζει στις 6 Αυγούστου. Το νησί απέχει ελάχιστα μακριά (βόρεια) από τα Μάλια και την παραλία τους ενώ είναι πολύ κοντά (νοτιοδυτικά) στη νησίδα Αγία Βαρβάρα (ή νησίδα του Γιαλούρι). Ο Αφέντης Χριστός ανήκει διοικητικά στα Μάλια και τον νομό Ηρακλείου. Η νησίδα έχει εμβαδό 4.400 τ.μ.

Η νησίδα δεν αναφέρεται ούτε καταγράφεται σε χάρτη της περιοχής του 1618. Πρέπει να δημιουργήθηκε με την έκρηξη του ηφαιστείου της Θήρας, το 1650, με τις σεισμικές δονήσεις και τα παλιρροιακά κύματα, οπότε   σημειώθηκαν σημαντικές γεωλογικές μεταβολές στον κόλπο των Μαλίων. Επάνω της βρίσκονται υπολείμματα από ενετικό στρατώνα και από μινωικό νεκροταφείο με λαξευτούς τάφους.  

## Παραπομπές

Κατηγορία:Νησίδες της Κρήτης
Κατηγορία:Ακατοίκητα νησιά
Κατηγορία:Ελληνικές βραχονησίδες
Κατηγορία:Δήμος Χερσονήσου
Επιθηλιακά κύτταρα ούρων

Ως **επιθηλιακά κύτταρα** καλούνται τα κύτταρα του τοιχώματος διαφόρων οργάνων του σώματος. Στη γενική εξέταση ούρων ο προσδιορισμός των επιθηλιακών κυττάρων του ουροποιητικού συστήματος είναι απαραίτητος. Η αύξησή τους υπονοεί παθήσεις του ουροποιητικού συστήματος π.χ. ουρολοιμώξεις. 
Κατά την μικροσκόπηση του ιζήματος των ούρων μπορούν να βρεθούν στα ούρα τρία είδη επιθηλιακών κυττάρων: τα νεφρικά επιθηλιακά, τα μεταβατικά επιθηλιακά και τα πλακώδη επιθηλιακά. 
thumb|Αναπαράσταση πλακωδών επιθηλιακών κυττάρων
## Συλλογή ούρων
Για τον προσδιορισμό των επιθηλιακών κυττάρων απαιτούνται τα πρώτα πρωινά ούρα μέσης ούρησης. Είναι απαραίτητος ο καλός καθαρισμός των γεννητικών οργάνων, ειδικά στις γυναίκες επειδή τα επιθηλιακά κύτταρα του τοιχώματος του κόλπου εύκολα επιμολύνουν το δείγμα των ούρων.
## Τιμές αναφοράς
Πλακώδη επιθηλιακά κύτταρα 0 έως 2 κατά οπτικό πεδίο στο ίζημα φυγοκεντρημένων ούρων θεωρούνται φυσιολογικά.
## Πλακώδη επιθηλιακά κύτταρα
Τα πλακώδη είναι τα πιο κοινά αλλά και τα πιο μεγάλα επιθηλιακά κύτταρα που παρατηρούνται στα ούρα. Είναι επίπεδα με ακανόνιστα όρια, άφθονο κυτταρόπλασμα και με μονήρη μικρό πυρήνα. Κυρίως προέρχονται από τη ουρήθρα και τον κόλπο. 
left|thumb|Αναπαράσταση νεφρικών επιθηλιακών κυττάρων

## Νεφρικά επιθηλιακά κύτταρα
Τα νεφρικά επιθηλιακά κύτταρα είναι μεγάλα κύτταρα, μεγαλύτερα από τα πυοσφαίρια. Είναι στρογγυλά κύτταρα με κοκκώδη κυτταρόπλασμα και μικρό πυκνό πυρήνα που βρίσκεται συνήθως στο κέντρο του κυττάρου.
## Μεταβατικά επιθηλιακά κύτταρα
Τα μεταβατικά επιθηλιακά κύτταρα του ουροποιητικού συστήματος ποικίλουν σε σχήμα. Αν απορροφήσουν πολύ νερό γίνονται στρογγυλά ή αχλαδοειδή ενώ αν απορροφήσουν λίγο νερό γίνονται επίπεδα όπως τα πλακώδη επιθηλιακά κύτταρα. Τα μεταβατατικά επιθηλιακά κύτταρα έχουν στρογγυλό πυρήνα με άφθονο κυτταρόπλασμα.
thumb|Αναπαράσταση μεταβατικών επιθηλιακών κυττάρων

## Βιβλιογραφία
# Αρσένη Α. *Εξετάσεις ούρων στην εργαστηριακή διαγνωστική*. Εκδόσεις Ζήτα 2003.
# Birch D, Fairly G, Becher G, Kincald-Smith P. *Άτλαντας μικροσκοπικής εξέτασης των ούρων*. Εκδόσεις Παρισιάνος 1997
# Καρκαλούσος Π. *Τεχνικές Μικροσκόπησης ούρων*, Έκδοση ΤΕΙ Αθηνών 2006. 
# Ιωαννίδης Ι.  *Κλινική Χημεία Ι: Ανάλυση Ούρων: Θεωρία*. Εκδόσεις Γιαχούδη., Θεσσαλονίκη, 2004.
# Ιωαννίδης Ι. *Κλινική Χημεία Ι: Ανάλυση Ούρων: Εργαστήριο*. Εκδόσεις Γιαχούδη, Θεσσαλονίκη 2002.
# Ηρειώτου Π, Καρβούνης Ι, Τράπαλη Μ. *Κλινική Βιοχημεία Ι*. Έκδοση Παιδαγωγικού Ινστιτούτου Αθήνα 2001.
Κατηγορία:Ζωικά κύτταρα
Κατηγορία:Ευρήματα ιατρικών ουρολογικών εξετάσεων
Άμορφα άλατα ούρων

Ο προσδιορισμός των **άμορφων αλάτων ούρων** αποτελεί μία από τις παραμέτρους της γενικής εξέτασης ούρων. Παρατηρούνται στο ίζημα των ούρων είτε μακροσκοπικά είτε μικροσκοπικά. Η παρουσία και το είδος των άμορφων αλάτων μας κατατοπίζουν για το είδος των λίθων που υπάρχουν στο ουροποιητικό σύστημα ή πρόκειται να σχηματιστούν. Αν τα ούρα είναι όξινα τότε τα άλατα είναι ουρικά άλατα, αν τα ούρα είναι αλκαλικά τότε είναι φωσφορικά άλατα. Τα άμορφα άλατα δεν μετρώνται επακριβώς όπως άλλα έμμορφα στοιχεία των ούρων (πυοσφαίρια, ερυθρά, επιθηλιακά κύτταρα, κύλινδροι) αλλά εκτιμώνται εμπειρικά. Ανάλογα με την έκταση του οπτικού πεδίου που περιλαμβάνουν στην απάντηση αναγράφεται εμπειρικά η ποσότητα "λίγα", "αρκετά", "πολλά" και "άφθονα".
Η παρουσία των άμορφων αλάτων στα ούρα ανιχνεύεται από:
* Την έντονη θολερότητα των ούρων.
* Την παρουσία ιζήματος στο ουροδοχείο.
* Την έντονη παρουσία ιζήματος μετά την φυγοκέντρηση.
thumb|Αναπαράσταση των άμορφων αλάτων των ούρων στο μικροσκόπιο
thumb|Το χαρακτηριστικό ροζ ίζημα στα ούρα ασθενούς με ουρικά άλατα
## Άμορφα ουρικά άλατα
Στο ίζημα των ούρων τα άμορφα ουρικά άλατα εμφανίζονται ως μικρά κίτρινα προς καφέ κοκκία. Η ψύξη αυξάνει το καταστάλαγμα αυτών των αλάτων. Σε μεγάλες ποσότητες το δείγμα ούρων εμφανίζεται θολό με ροζ άφθονο ίζημα. Τα ουρικά άλατα διαλύονται με την προσθήκη αλκαλικού διαλύματος (NaOH) στο δείγμα ή με θέρμανση αυτού στους 60 0C.
## Άμορφα φωσφορικά άλατα
Μικροσκοπικά τα φωσφορικά άλατα δεν ξεχωρίζουν από τα ουρικά άλατα. Η διαφοροποίηση τους βασίζεται στο γεγονός ότι τα φωσφορικά άλατα ανευρίσκονται στα αλκαλικά ούρα και τα ουρικά στα όξινα ούρα. Σε μεγάλες ποσότητες τα φωσφορικά άλατα προσδίδουν θολερότητα στα ούρα αλλά το ίζημά τους έχει χρώμα άσπρο και όχι ροζ όπως τα ουρικά άλατα. Είναι διαλυτά σε οξύ και δεν διαλύονται με θέρμανση στους 60 0C.
## Συλλογή ούρων
Χρησιμοποιούνται τα πρώτα πρωινά ούρα λόγω της μεγάλης τους πυκνότητας και του σταθερού pH.
## Τιμές αναφοράς
Φυσιολογικά στα ούρα μπορεί να υπάρχει μικρή ποσότητα άμορφων αλάτων. 
## Βιβλιογραφία
# Αρσένη Α. *Εξετάσεις ούρων στην εργαστηριακή διαγνωστική*. Εκδόσεις Ζήτα 2003.
# Birch D, Fairly G, Becher G, Kincald-Smith P. *Άτλαντας μικροσκοπικής εξέτασης των ούρων*. Εκδόσεις Παρισιάνος 1997
# Καρκαλούσος Π. *Τεχνικές Μικροσκόπησης ούρων*. Έκδοση ΤΕΙ Αθηνών 2006. 
# Ιωαννίδης Ι. *Κλινική Χημεία Ι*: Ανάλυση Ούρων: Θεωρία. Εκδόσεις Γιαχούδη. Θεσσαλονίκη,2004.
# Ιωαννίδης Ι. *Κλινική Χημεία Ι*: Ανάλυση Ούρων: Εργαστήριο. Εκδόσεις Γιαχούδη. Θεσσαλονίκη 2002.
# Ηρειώτου Π, Καρβούνης Ι, Τράπαλη Μ. *Κλινική Βιοχημεία Ι*. Έκδοση Παιδαγωγικού Ινστιτούτου, Αθήνα 2001.

αμορφα αλατα ουρων
Έρλαντ Γιόσεφσον

Ο **Έρλαντ Γιόζεφσον** (*Erland Josephson*, 1923-2012) υπήρξε Σουηδός ηθοποιός και συγγραφέας. Παππούς του ήταν ο σημαντικός Σουηδός ζωγράφος Ερνστ Γιόσεφσον. Γεννήθηκε στις 15 Ιουνίου 1923 στη Στοκχόλμη. Σπουδαιότερες εμφανίσεις του ήταν σε έργα του Ίνγκμαρ Μπέργκμαν, του Αντρέι Ταρκόφσκι και του Θεόδωρου Αγγελόπουλου. Διετέλεσε διευθυντής του βασιλικού δραματικού θεάτρου της Στοκχόλμης το διάστημα 1966 - 1975.

Έχει γράψει μυθιστορήματα, μικρές ιστορίες, ποιήματα και ένα δράμα. Απεβίωσε στις 25 Φεβρουαρίου 2012.

## Φιλμογραφία
* *[[It Rains on Our Love]]* (1946)
* *[[To Joy (film)|To Joy]]* (1950)
* *[[Brink of Life]]* (1958)
* *[[The Magician (1958 film)|The Magician]]* (1958)
* *[[Hour of the Wolf]]* (1968)
* *[[The Passion of Anna]]* (1969)
* *[[Cries and Whispers]]* (1972)
* *[[Σκηνές από έναν γάμο]]* (1973)
* *[[The Magic Flute (1975 film)|The Magic Flute]]* (1975)
* *[[Πρόσωπο με πρόσωπο (ταινία, 1976)|Πρόσωπο με Πρόσωπο]]* (1976)
* *[[Autumn Sonata]]* (1978)
* *[[The First Polka]]* (1979)
* *[[Marmalade Revolution]]* (1980)
* *[[The Melody Haunts My Memory]]* (1981)
* *[[Φάνι και Αλέξανδρος]]* (1982)
* *[[Bella Donna (film)|Bella Donna]]* (1983)
* Νοσταλγία (1983)
* *[[After the Rehearsal]]* (1984)
* *[[The Sacrifice]]* (1986)
* *[[Hanussen (1988 film)|Hanussen]]* (1988)
* *[[Migrations (film)|Migrations]]* (1988)
* *[[God afton, Herr Wallenberg]]* (1990)
* *[[Dreamplay]]* (1994)
* *[[Το βλέμμα του Οδυσσέα]]* (1995)
* *[[In the Presence of a Clown]]* (1997)
* *[[Faithless (2000 film)|Faithless]]* (2000)
* *[[Now]]* (2002)
* *[[Saraband]]* (2003)
* *[[Dag och natt]]* (2004)

## Παραπομπές


Κατηγορία:Σουηδοί σεναριογράφοι
Κατηγορία:Σουηδοί παραγωγοί ταινιών
Κατηγορία:Σουηδοί λογοτέχνες
Κατηγορία:Σουηδοί μυθιστοριογράφοι
Κατηγορία:Σουηδοί διηγηματογράφοι
Κατηγορία:Σουηδοί θεατρικοί συγγραφείς
Κατηγορία:Σουηδοί ηθοποιοί κινηματογράφου
Κατηγορία:Σουηδοί σκηνοθέτες κινηματογράφου
Χαγκάτνια

Η **Χαγκάτνια**, (στη γλώσσα Τσαμόρο: *Hagåtña*) είναι η πρωτεύουσα μίας μη ενσωματωμένης περιοχής των Ηνωμένων Πολιτειών Αμερικής στον Ειρηνικό, του Γκουάμ και βρίσκεται στο ηφαιστειογενές νησί Γκουάμ. Από τον 18ο μέχρι και τα μέσα του 20ού αιώνα, ήταν ο κεντρικός οικισμός του Γκουάμ, αλλά σήμερα είναι το δεύτερο μικρότερο από τα 19 χωριά του νησιού τόσο σε έκταση όσο και σε πληθυσμό. Ωστόσο, παραμένει ένας από τους πιο εμπορικούς οικισμούς του νησιού, καθώς και η έδρα της κυβέρνησης.

## Ιστορία
Η Χαγκάτνια ήταν ένα σημαντικό χωριό πριν από τον αποικισμό του Γκουάμ από τους Ισπανούς. Το 1668, ο πρώτος Ισπανός ιεραπόστολος, Padre San Vitores, έφτασε στο νησί. Η οικογένεια του αρχηγού Kepuha δώρισε γη στη Χαγκάτνια επιτρέποντας στον San Vitores να χτίσει την πρώτη εκκλησία (Dulce Nombre de Maria Cathedral-Basilica) στο Γκουάμ.
Κατά τη διάρκεια της ισπανικής διακυβέρνησης, μεγάλο μέρος του ιθαγενούς πληθυσμού του Γκουάμ και των άλλων Μαριανών Νήσων αναγκάστηκε να εγκατασταθεί στην πόλη. Τα ερείπια κτιρίων από την ισπανική διοίκηση βρίσκονται στην Plaza de España που βρίσκεται δίπλα στον καθεδρικό ναό της Αρχιεπισκοπής της Χαγκάτνιας. Τα ερείπια του παλατιού του Ισπανού Κυβερνήτη βρίσκονται εδώ και είναι πιο κοντά στο Υπουργείο Παιδείας από ότι στον Καθεδρικό Ναό. Μετά την παραχώρηση του Γκουάμ από την Ισπανία στις Ηνωμένες Πολιτείες Αμερικής στον ισπανικό-αμερικανικό πόλεμο του 1898, η Χαγκάτνια παρέμεινε η έδρα της κυβέρνησης υπό την αμερικανική ναυτική διοίκηση. Μέχρι το 1940, ο πληθυσμός της πόλης είχε αυξηθεί σε περίπου 10.000 που περιείχε σχεδόν το ήμισυ των κατοίκων του νησιού. Ενώ οι διπλανοί οικισμοί της Χαγκάτνιας δημιουργήθηκαν για τους μετανάστες από τα Νησιά Καρολίνες το 1899-1900.

Το Γκουάμ κατελήφθη από τις ιαπωνικές δυνάμεις στις 8 Δεκεμβρίου του 1941. Ήταν προσβολή για τους κατοίκους του νησιού όταν οι νέοι ιδιοκτήτες τους, οι Ιάπωνες, μετονόμασαν το Γκουάμ σε Ōmiya-jima (ιαπ.: 大 宮 島, δηλαδή Μεγάλο Ιερό Νησί, και την Χαγκάτνια σε Akashi (ιαπ.: 明石, δηλαδή κόκκινη ή λαμπερή πέτρα). Το 1944 κατά τη διάρκεια της απελευθέρωσης του Γκουάμ από τους Ιάπωνες, κατά τη διάρκεια του Β΄ Παγκοσμίου πολέμου, η πόλη υπέστη σοβαρές καταστροφές από το ναυτικό βομβαρδισμό των ΗΠΑ. Πολλοί πρώην κάτοικοι εγκαταστάθηκαν σε άλλα μέρη του Γκουάμ μετά τον πόλεμο. Ως μέρος του σχεδίου ανασυγκρότησης του Γκουάμ, το Ναυτικό των Η.Π.Α. κατασκεύασε νέους ευθείς δρόμους στην πόλη που πέρασαν από τα υπάρχοντα οικόπεδα και δημιούργησαν πολλά οικόπεδα με πολλαπλούς ιδιοκτήτες. Αυτό εμπόδισε την ανάπτυξη της πόλης μέχρι σήμερα. Τον Δεκέμβριο του 1944 στο Γκουάμ έλαβαν χώρα οι ταραχές της Χαγκάτνιας, ανάμεσα σε μαύρους και λευκούς στρατιώτες που στάθμευαν στο νησί.

## Παραπομπές


Χαγκατνια
Χαγκατνια
Αντώνιος Μαλαμάτης

Ο **Αντώνιος Μαλαμάτης (ή Μαλαματής)** ή **Σταμπουλής** ήταν σημαντικός Μακεδονομάχος οπλαρχηγός από το Ασβεστοχώρι Θεσσαλονίκης.

## Βιογραφικά στοιχεία
Ο Αντώνιος Μαλαμάτης γεννήθηκε στα τέλη του 19ου αιώνα στο Ασβεστοχώρι Θεσσαλονίκης. Υπήρξε [ΗΡΩΑΣ] στις περιοχές Χορτιάτη και Βερτίσκου. Από το 1905 συνεργάστηκε με τους αξιωματικούς Εμμανουήλ Κατσίγαρη και Λεωνίδα Παπαμαλέκο που κατέφθασαν από την ελεύθερη Ελλάδα. Ανέλαβε ως επικεφαλής του σώματός του να περιφρουρήσει τους Ελληνικούς πληθυσμούς στην περιοχή της Ρουμλουκίου έως και βόρεια της Δοϊράνης, από τις Βουλγαρικές επιθέσεις και την Οθωμανική αυθαιρεσία.

## Παραπομπές


## Αναφορές
* Φωτογραφία του οπλαρχηγού Αντώνιου Μαλαμάτη, Ίδρυμα Μουσείου Μακεδονικού Αγώνα

Κατηγορία:Μακεδονομάχοι
Κατηγορία:Κλέφτες
Αθανάσιος Χατζηπανταζής

Ο **Αθανάσιος Χατζηπανταζής** (Σκοτούσσα Σερρών, 1873 - Σέρρες, 2 Σεπτεμβρίου 1906) ήταν σημαντικός Μακεδονομάχος οπλαρχηγός. Σύζυγός του ήταν η Σοφία Χατζηπανταζή, επίσης Μακεδονομάχος οπλαρχηγός αλλά και πράκτορας του Μακεδονικού Αγώνα.

## Βιογραφικά στοιχεία
Ο Αθανάσιος Χατζηπανταζής γεννήθηκε το 1873 στην Σκοτούσσα Σερρών, η οποία τότε ονομαζόταν Πρόσνικ, ονομασία που προήλθε από την αντίστοιχη βυζαντινή (Προσάνικο > Πρόσνικ). Αποτέλεσε έναν από τους σημαντικότερους φρουρούς του Ελληνισμού στις περιοχές Καλών Δένδρων, Ηρακλείας, Σιντικής και Μελενίκου. Προσπάθησε να εκμηδενίσει τις Βουλγαρικές επιθετικές ενέργειες στην περιοχή.

Στις 19 Αυγούστου του 1906, σε επίθεση αυτοκτονίας με το σώμα του στην πόλη των Σερρών, εξόντωσε τον πράκτορα του κομιτάτου Αθανάς Νίκωφ που έδρευε στην πόλη ως βιβλιοπώλης, καθώς και άλλους δύο κομιτατζήδες. Η επίθεση έγινε στις 9 π.μ. στη γέφυρα του Αγίου Παντελεήμονος. Κατά την καταδίωξή τους από Οθωμανικό απόσπασμα, οι δράστες διασκορπίστηκαν προκειμένου να διαφύγουν. Ο υπαρχηγός του Αθανασίου Χατζηπανταζή, Τάκης Κηπουρός, βλέποντάς τον ξαφνικά από πίσω (ενώ ήταν ήδη τραυματισμένος), και νομίζοντας ότι επρόκειτο για Τούρκο χωροφύλακα, τον μαχαίρωσε αντανακλαστικά και τον τραυμάτισε. Το ίδιο βράδυ μεταφέρθηκε κρυφά στο Ελληνικό Προξενείο Σερρών προκειμένου να νοσηλευτεί, μετά από υπόδειξη του προξένου Σερρών Αντωνίου Σαχτούρη. Τη νοσηλεία του ανέλαβαν οι γιατροί Αναστάσιος Χρυσάφης, Πάνου και Καρατζάς. Κατά τη διάρκεια της μυστικής νοσηλείας του εκεί, στο προξενείο κατεύθασαν Οθωμανοί αστυνομικοί προκειμένου να διεξάγουν έρευνα. Τότε, ο συνεργάτης του Αθανάσιος Κυριακόπουλος από το Νέο Σούλι Σερρών (πρώην Σουμπάσκιοϊ) τον επωμίστηκε και τον περιέφερε στη συνοικία "Εβραίικα" των Σερρών, έως ότου απομακρυνθούν οι Τούρκοι χωροφύλακες από το προξενείο. Η κατάστασή του χειροτέρεψε και πέθανε στις 2 Σεπτεμβρίου του 1906 από οξεία περιτονίτιδα. Η ταφή του πραγματοποιήθηκε κρυφά καθώς ο θάνατός του δεν ανακοινώθηκε προκειμένου να μην καμφθεί το ηθικό των Ελλήνων (κρατήθηκε μυστικός για δυο χρόνια). Το σώμα του συνέχισε την ένοπλη δράση υπό την αρχηγία της συζύγου του, Σοφίας Χατζηπανταζή.

## Αναγνώριση

Η Σκοτούσσα τον τίμησε, στήνοντας την προτομή του στην κεντρική πλατεία του χωριού. Επιπλέον, η πόλη των Σερρών έχει δώσει το όνομά του σε μία οδό.

## Παραπομπές


Κατηγορία:Μακεδονομάχοι
Κολοκυνθού Καστοριάς

Η **Κολοκυνθού** είναι οικισμός της Δυτικής Μακεδονίας στην Περιφερειακή Ενότητα Καστοριάς. 

## Γενικά στοιχεία
Η Κολοκυνθού βρίσκεται δυτικά της πόλης της Καστοριάς, σε υψόμετρο 670 μέτρα και σε απόσταση 7 χλμ. από αυτή, στον οδικό άξονα προς Νεστόριο. Το 2001, κοντά στην Κολοκυνθού, ανακαλύφθηκε νεολιθικός προϊστορικός οικισμός. 

Αναφέρεται επίσημα, μετά την απελευθέρωση, το 1918 με την παλιά της ονομασία από την Τουρκοκρατία ως *Τίκβενη* να προσαρτάται στην τότε κοινότητα Ζουπανίστης (σημ. Άνω Λεύκη) και το 1926 μετονομάστηκε σε Κολοκυνθού. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Μεσοποταμιά και τους Παλλινοστούντες αποτελούν την κοινότητα Μεσοποταμιάς που υπάγεται στη δημοτική ενότητα Μεσοποταμιάς του Δήμου Καστοριάς και σύμφωνα με την απογραφή 2011 έχει πληθυσμό 744 κατοίκους.

## Προϊστορικός οικισμός
### Ιστορικό ανασκαφών

Ο νεολιθικός οικισμός εντοπίστηκε το καλοκαίρι του 2001, ανατολικά του δημοτικού διαμερίσματος της Κολοκυνθούς, κατά τη διάνοιξη του κάθετου άξονα της Εγνατίας οδού που συνδέει τη Σιάτιστα με τον συνοριακό σταθμό της Κρυσταλλοπηγής, στο τμήμα Κορομηλιά - Δισπηλιό. Η σωστική ανασκαφή άρχισε τον Σεπτέμβριο του 2001, μετά από επέμβαση της ΙΖ΄ Εφορείας Προϊστορικών και Κλασικών Αρχαιοτήτων, και οι ανασκαφικές εργασίες συνεχίστηκαν μέχρι και τον Φεβρουάριο του 2002. Όμως οι εργασίες διάνοιξης του δρόμου κατέστρεψαν ολόκληρο το αρχαιολογικό στρώμα, πάχους 0,5 μ. περίπου, στο βόρειο και δυτικό τμήμα του αρχαιολογικού χώρου. Οι ανασκαφικές εργασίες διακόπηκαν πριν ολοκληρωθεί η ανασκαφή του χώρου, ο οποίος τελικά καταχώθηκε προκειμένου να συνεχιστούν οι εργασίες της Εγνατίας Οδού.

### Περιγραφή
Η αρχαία επίχωση βρίσκεται πάνω από παλαιά κοίτη του ποταμού Αλιάκμονα και καλυπτόταν από, αρχαιολογικά στείρο, στρώμα αργίλου πάχους 0,80 μ. Από το σύνολο των ευρημάτων διαφαίνεται πως στον οικισμό υπήρχαν μικρές πασσαλόπηκτες καλύβες, με τοίχους από πηλό με λειασμένη επιφάνεια όπου, στην ανωδομή, διακρίνονται και αποτυπώματα καλαμιών. Για το δάπεδο χρησιμοποιήθηκαν μικρές πέτρες, θραύσματα (όστρακα) αγγείων και κομμάτια άψητου ή ψημένου πηλού. Άλλα ευρήματα είναι 
* τμήματα 25 πήλινων ειδωλίων διαφόρων τύπων
* πολλά εργαλεία από πυριτόλιθο, όπως λεπίδες, ξέστρα, μικρολεπίδες
* απολεπίσματα και πυρήνες, ως παραπροϊόντα της διαδικασίας κατασκευής των λίθινων εργαλείων
* πολλά λειασμένα εργαλεία από οφιόλιθο και μάρμαρο
* όστρακα αγγείων καθώς και οστά, κέρατα και άλλα κατάλοιπα διατροφής.

Η κεραμική που βρέθηκε, στο μεγαλύτερο ποσοστό της, χρονολογείται στην Ύστερη Νεολιθική περίοδο. Η σπουδαιότητα των ευρημάτων και η ελλιπής έρευνα της περιοχής συμβάλλουν στην εκτίμηση πως ο οικισμός είναι πολύ σημαντικός. Ευρισκόμενος σε κομβικό σημείο, γειτόνευε και σχετιζόταν άμεσα με τον λιμναίο οικισμό του Δισπηλιού.

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Γερμανικό πρωτάθλημα ποδοσφαίρου ανδρών 2001-2002

Το πρωτάθλημα της περιόδου 2001-2002 ήταν το 39ο από την καθιέρωση της Μπουντεσλίγκα. Πρωταθλήτρια αναδείχθηκε η Μπορούσια Ντόρτμουντ, για 6η φορά στην ιστορία της. Πρώτοι σκόρερ αναδείχθηκαν οι Μάρσιο Αμορόζο της πρωταθλήτριας Μπορούσια Ντόρτμουντ και Μάρτιν Μαξ της Μόναχο 1860, με 18 γκολ. Αξιοσημείωτη πάντως ήταν η πορεία της Μπάγερ Λεβερκούζεν τη σεζόν, όπου διεκδικούσε τους τρεις τίτλους στις διοργανώσεις στις οποίες αγωνίστηκε, δηλαδή το πρωτάθλημα, το Κύπελλο Γερμανίας και το Τσάμπιονς Λιγκ, χωρίς ωστόσο να κερδίσει κανέναν από αυτούς τους τίτλους.

## Βαθμολογία

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2001-2002
Οικονομία της Νορβηγίας

Η **οικονομία της Νορβηγίας** είναι μια μικτή οικονομία που αναπτύσσεται με έντονο κρατικό έλεγχο σε στρατηγικούς τομείς της οικονομίας.

Αν και ευαίσθητη στους παγκόσμιους κύκλους, η οικονομία της Νορβηγίας έχει δείξει ισχυρή ανάπτυξη από την έναρξη της βιομηχανικής εποχής.

## Τομείς
Η ναυτιλία έχει από καιρό στηρίξει τον τομέα των εξαγωγών της Νορβηγίας, αλλά επίσης, ένα μεγάλο μέρος της οικονομικής ανάπτυξης της Νορβηγίας τροφοδοτήθηκε από μια αφθονία φυσικών πόρων, συμπεριλαμβανομένης της εξεύρεσης πετρελαίου και της παραγωγής του, την υδροηλεκτρική ενέργεια, και την αλιεία. Η γεωργία και η παραδοσιακή βαριά βιομηχανία έχουν υποστεί σχετική μείωση σε σύγκριση με τις υπηρεσίες και τις πετρελαϊκές βιομηχανίες. Ο δημόσιος τομέας της είναι από τους μεγαλύτερους στον κόσμο, ως ποσοστό του συνολικού ακαθάριστου εγχώριου προϊόντος. Η χώρα έχει πολύ υψηλό βιοτικό επίπεδο σε σύγκριση με άλλες ευρωπαϊκές χώρες, καθώς και ένα ευρέως ολοκληρωμένο σύστημα κοινωνικής πρόνοιας.

## Παραπομπές
Άνω Παλαιοκκλήσι Θεσπρωτίας

Το  **Άνω Παλαιοκκλήσι** είναι οικισμός της τοπικής κοινότητας Παλαιοκκλησίου, της δημοτικής ενότητας και δήμου Φιλιατών, της περιφερειακής ενότητας (τέως νομού) Θεσπρωτίας, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Φιλιατών του νομού Θεσπρωτίας, στο γεωγραφικό διαμέρισμα Ηπείρου. 
*Μέχρι το 1927 ο οικισμός ονομαζόταν *Γκούρζας* (ο) ή *Γκούρζα* (η).
## Γεωγραφία
To Άνω Παλαιοκκλήσι είναι πεδινός οικισμός στο βορειοκεντρικό τμήμα του νομού Θεσπρωτίας. Βρίσκεται κοντά στους βορειοδυτικούς πρόποδες του όρους Χιονίστρα, και κοντά στη δυτική όχθη του ποταμού Καλαμά, σε μέσο σταθμικό υψόμετρο 200. Aπέχει 24 χλμ. περίπου ΒΑ. της Ηγουμενίτσας και 29 χλμ. Ν. των Φιλιατών.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως *Γκούρζας* (ή *Γκούρζα*) του νομού Ιωαννίνων. Το 1927 μετονομάστηκε σε *Άνω Παλαιοκκλήσι* και το 1937 υπήχθη στον νομό Θεσπρωτίας. Με το ΦΕΚ 244Α – 04/12/1997 αποσπάστηκε από την κοινότητα Παλαιοκκλησίου και προσαρτήθηκε στον δήμο Φιλιατών.

## Γενικά στοιχεία
Οι κάτοικοι του οικισμού ασχολούνται κυρίως με τη γεωργία και τη μικροκτηνοτροφία, ενώ το 1928 αριθμούσε 143 κατοίκους. Διαθέτει δημοτικό σχολείο και ταχυδρομικό γραφείο. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας.
## Παραπομπές

## Πηγές
*Μεγάλη Ελληνική Εγκυκλοπαίδεια τομ.ΙΘ΄, σελ.661 (Παλιοκκλήσι Άνω)
*Εγκυκλοπαίδεια Πάπυρος Λαρούς Μπριτάνικα, 1991, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Κάτω Παλαιοκκλήσι Θεσπρωτίας

Το **Κάτω Παλαιοκκλήσι**, ή *Κάτω Παλαιοκκλήσιον*, ή *Κάτω Παλιοκκλήσι*, (πρώην *Γκούρζας Τσιφλίκ*), είναι ορεινό χωριό του δήμου Φιλιατών της περιφέρειας Ηπείρου (Σχέδιο Καλλικράτης). 

## Γενικά στοιχεία
Το **Κάτω Παλαιοκκλήσι** βρίσκεται σε απόσταση 29 χλμ. ΝΑ. από τους Φιλιάτες στη κοιλάδα του Καλαμά (Θύαμις) και σε υψόμετρο 280 μέτρα. Αποτελεί χωριό, ο πληθυσμός του οποίου, ασχολούμενος κυρίως με τη γεωργία και τη μικροκτηνοτροφία, το 1928 αριθμούσε 107 κατοίκους. Στην απογραφή του 2021 απογράφησαν 27 κάτοικοι.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας.

* Παλαιότερη ονομασία του χωριού μέχρι το 1927 ήταν **Γκούρζας τσιφλίκ** ή **Γκούριζας τσιφλίκι**, όπου από τότε φέρει το σημερινό όνομα.

Το Κάτω Παλαιοκκλήσι παλαιότερα ανήκε  στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε μαζί με το Άνω Παλαιοκκλήσι την κοινότητα Παλαιοκκλησίου του δήμο Φιλιατών. Από 1 Ιανουαρίου 2011 αποτελεί ομοίως έδρα της τοπικής κοινότητας Παλαιοκκλησίου, της δημοτικής ενότητας Φιλιατών, του ομώνυμου Δήμου.

## Πηγές
* "Μεγάλη Ελληνική Εγκυκλοπαίδεια" τομ.ΙΘ΄, σελ.662. (Παλιοκκλήσι Κάτω)

## Παραπομπές


Κατω Παλαιοκκλήσι
Κατηγορία:Δήμος Φιλιατών
Nintendo GameCube

thumb|right|300px|Nintendo GameCube
Το **Nintendo GameCube **είναι η κονσόλα έκτης γενιάς της Nintendo και κυκλοφόρησε μετά το Nintendo 64 και πριν το Wii, στην Ιαπωνία το Σεπτέμβρη του 2001 ενώ στην Ευρώπη το Μάιο του 2002. Είναι η πρώτη παιχνιδομηχανή της Nintendo που δε χρησιμοποιεί σαν αποθηκευτικό μέσο για τα παιχνίδια της κασέτες, αλλά mini-DVD το οποίο πάλι ερχόταν σε αντίθεση με τους κύριους ανταγωνιστές της στην αγορά βιντεοπαιχνιδιών Sony και Microsoft που χρησιμοποιούσαν DVD. Το Gamecube πούλησε παγκοσμίως περί τα 21.740.000 κομμάτια. Ο επεξεργαστής του GameCube τρέχει στα 486 MHz. Δημοφιλή παιχνίδια περιλαμβάνουν τα Metroid Prime, Metroid Prime 2: Echoes, Super Smash Bros Melee, Mario Kart: Double Dash‼, Super Mario Sunshine, The Legend of Zelda: The Wind Waker, The Legend of Zelda: Four Swords Adventures και άλλα.

Επιπλέον, το GameCube εισήγαγε μια ποικιλία από επιλογές συνδεσιμότητας για κονσόλες Nintendo, και είναι η πρώτη κονσόλα της Nintendo έξω από την Ιαπωνία που υποστήριξε το online play επισήμως, μέσω του Nintendo GameCube Broadband Adapter και Modem Adapter (το οποίο πωλείται ξεχωριστά). Ωστόσο, η online υπηρεσία της είχε μόνο τέσσερα παιχνίδια που υποστηρίζονταν και δεν είχε προωθηθεί σε μεγάλο βαθμό. Συγκριτικά, το Xbox Live, το PS2 Online και το SegaNet / Dreamarena ήταν πιο ενεργά στον online διαγωνισμό. Το GameCube διαθέτει επίσης τη δυνατότητα να συνδεθεί με το Game Boy Advance για να υπάρξει πρόσβαση σε αποκλειστικές δυνατότητες ορισμένων παιχνιδιών ή να χρησιμοποιηθεί το φορητό σύστημα ως χειριστήριο για τον παίκτη του GameCube.

## Παραπομπές


## Εξωτερικοί σύνδεσμοι

* 
* 

Κατηγορία:Nintendo GameCube
Κατηγορία:Κονσόλες της Nintendo
Κατηγορία:Κονσόλες βιντεοπαιχνιδιών έκτης γενιάς
Κατηγορία:Οικιακές κονσόλες βιντεοπαιχνιδιών
Thriller

Η αγγλική λέξη **Thriller** (Θρίλερ) μπορεί να αναφέρεται:

*Στο Thriller (άλμπουμ) του Μάικλ Τζάκσον
*Στο Thriller (τραγούδι) του Μάικλ Τζάκσον
*Στο Thriller 25 επετειακή έκδοση. 
*Στην ταινία τρόμου, κινηματογραφικό είδος.
Γουόρεν Κρίστοφερ

Ο **Γουόρεν Κρίστοφερ** (*Warren Minor Christopher*, 27 Οκτωβρίου 1925 - 18 Μαρτίου 2011) ήταν Αμερικανός πολιτικός και νομικός.

Γεννήθηκε σε μια μικρή κωμόπολη στη Βόρεια Ντακότα και ο πατέρας του ήταν ιδιοκτήτης τράπεζας. Σπούδασε νομικά και ιδιώτευσε ως δικηγόρος συνεργαζόμενος με σημαντικά δικηγορικά γραφεία. Την περίοδο 1967 - 1969 διετέλεσε υφυπουργός δικαιοσύνης στην κυβέρνηση Τζόνσον ενώ την περίοδο 1977 - 1981 διετέλεσε υφυπουργός εξωτερικών στην κυβέρνηση Τζίμι Κάρτερ. Το 1981 διαπραγματεύθηκε και πέτυχε την απελευθέρωση των αμερικανών ομήρων στο Ιράν. Το 1993 διορίστηκε υπουργός εξωτερικών στην κυβέρνηση Μπιλ Κλίντον, θέση στην οποία παρέμεινε μέχρι τον Ιανουάριο του 1997. Επί θητείας του διαδραμάτισε σημαντικό ρόλο στο Μεσανατολικό και στην επίτευξη ειρηνευτικής λύσης στην Γιουγκοσλαβία έχοντας μάλιστα υπογράψει τη συμφωνία του Ντέιτον.

Είχε τιμηθεί πλείστες φορές και θεωρείτο ως ένας από τους πιο καλοντυμένους άντρες της εποχής του. Κατοικούσε στην Καλιφόρνια.

Απεβίωσε στις 18 Μαρτίου 2011 από επιπλοκές που του δημιούργησε ο καρκίνος από τον οποίο έπασχε. Ήταν παντρεμένος και είχε αποκτήσει τέσσερα παιδιά.

## Παραπομπές


## Εξωτερικοί σύνδεσμοι
* 

Κατηγορία:Πολιτικοί των ΗΠΑ
Βία Βένετο

thumb|right|300px|''Η Βία Βένετο στην πόλη της Ρώμης, Ιανουάριος 2009.
Η **Βια Βιττόριο Βένετο** (ιταλικά: *Via Vittorio Veneto*), γνωστή περισσότερο ως **Βία Βένετο**, αποτελεί μια από τις ακριβότερες, διασημότερες και πολυτελέστερες οδούς της πόλης της Ρώμης. 

Ξεκινά από την Πιάτσα Μπαρμπερίνι και οδηγεί, διαμέσου μιας ανηφόρας, στην Πόρτα Πιντσιάνα, στη συνοικία Λουντοβίζι, διαχωρίζοντάς την από τη συνοικία Κολόννα. Έλαβε το σημερινό της όνομα μετά τον Πρώτο Παγκόσμιο Πόλεμο, σε ανάμνηση της μάχης που διεξήχθη στην περιοχή του Βιττόριο Βένετο. 

Κατά την αυτοκρατορική περίοδο ήταν ένα προάστιο με πολυτελείς βίλες πλούσιων οικογενειών. Μετά τη λεηλασία της Ρώμης τον 5ο αιώνα ολόκληρη η περιοχή μετατράπηκε σε ακατοίκητη εξοχή. Κατά το 17ο αιώνα, μετά την οικοδόμηση του Παλάτσο Μπαρμπερίνι και της Βίλας Λουντοβίζι ανέκτησε την αίγλη της. Σήμερα διαθέτει δείγματα αρχιτεκτονικής του 18ου και 19ου αιώνα, καθώς και χαρακτηριστικά κτίσματα της τεχνοτροπίας Αρ Νουβώ. 

Έφτασε στο απόγειο της φήμης της κατά τη δεκαετία του 1960, οπότε οι διάσημοι κινηματογραφικοί αστέρες σύχναζαν στα πολυάριθμα ξενοδοχεία και καφέ της, με τους παπαράτσι να καιροφυλακτούν. Η εποχή αυτή απαθανατίστηκε στην ταινία *«[[Γλυκιά ζωή|La Dolce Vita]]»* του Ιταλού σκηνοθέτη Φεντερίκο Φελίνι.

## Πηγές
* *«Ρώμη»*, Σειρά: *«Οδηγοί του Κόσμου»*, Εκδόσεις Dorling Kindersley - Η Καθημερινή, 1998 (ISBN 9607945093)
* Scalfari, Eugenio, *«La sera andavamo in Via Veneto»*, Εκδόσεις Mondadori, 1986. (ISBN 9788806199166)

Κατηγορία:Δρόμοι της Ρώμης
Γ΄ Εθνική Συνέλευση 1920

Με το όνομα **Γ΄ Εθνική Συνέλευση 1920** ή **Γ΄ εν Αθήναις Εθνική Συνέλευσις** (23 Δεκεμβρίου 1920 - Σεπτέμβριος 1922) ονομάστηκε η Βουλή που ορκίστηκε στις 23 Δεκεμβρίου 1920 ως αποτέλεσμα των εκλογών του 1920, με αναθεωρητικό χαρακτήρα. Ρόλος της ήταν να συντάξει και να ψηφίσει νέο Σύνταγμα. Η Συνέλευση όρισε επιτροπή με 49 μέλη στις 10 Φεβρουαρίου 1921 και συνέχισε τις εργασίες της για το υπόλοιπο 1921 και μεγάλο μέρος του 1922, αλλά δεν κατέληξε έγκαιρα σε κείμενο για το Σύνταγμα γιατί διαλύθηκε στις 21 Σεπτεμβρίου 1922, κατά τη διάρκεια έντονων πολιτικών αναταράξεων και της επανάστασης της 11ης Σεπτεμβρίου 1922 που προέκυψαν κατά τη διάρκεια και μετά την Μικρασιατική καταστροφή.

Η συνέλευση άρχισε τις εργασίες της κατά την διάρκεια της διακυβέρνησης από την Κυβέρνηση Δημητρίου Ράλλη 1920 και τις συνέχισε ενώ στην εξουσία εναλλάχτηκαν έξη κυβερνήσεις μέσα στους 21 μήνες διάρκειας ζωής της.

Η επαναστατική κυβέρνηση των Πλαστήρα - Γονατά προκήρυξε ότι με τις εκλογές του 1923 θα προέκυπτε η Δ' Συντακτική Εθνοσυνέλευση που θα αποφάσιζε για το πολίτευμα της Ελλάδας.

Κατηγορία:Εθνοσυνελεύσεις στην Ελλάδα
Ελευθερές

Οι **Ελευθερές** ήταν αρχαία πόλη στα όρια της Αττικής με τη Βοιωτία. 
Για την ακριβή τοποθεσία της πόλης υπήρξε διαφωνία μεταξύ ιστορικών. Σύμφωνα με την πιο επικρατούσα άποψη η πόλη βρισκόταν στις ανατολικές πλαγιές του Κιθαιρώνα, κατά μήκος της στενής διάβασης της Κάζας, στη θέση που διασωζονται ερείπια σημαντικού φρουρίου. Η άποψη αυτή ενισχύεται από την περιγραφή του Παυσανία. Ορισμένοι τοποθετούν την πόλη ανατολικότερα στην περιοχή της Μυούπολης (κοντά στη Μονή του Οσίου Μελετίου), θέση στην οποία άλλοι τοποθετούν την αρχαία Οινόη.

## Ιστορικά στοιχεία
Οι Ελευθερές ήταν βοιωτική πόλη μέχρι τον 6ο αιώνα π.Χ. οπότε πέρασαν στον έλεγχο των Αθηναίων. Από την πόλη αυτή διαδόθηκε στην Αθήνα η λατρεία του Διονύσου. Την περίοδο του Πεισίστρατου μεταφέρθηκε από τις Ελευθερές στην Ακρόπολη το ξόανο του Διονύσου και χτίστηκε ναός στις νοτιοανατολικές υπώρειες του λόφου αφιερωμένος στον Διόνυσο τον Ελευθερέα.

## Το φρούριο των Ελευθερών
αριστερά|thumb|280px|Διάγραμμα του φρουρίου
Στη θέση που σύμφωνα με την επικρατέστερη άποψη βρισκόταν η αρχαία πόλη των Ελευθερών, διασώζεται σήμερα μεγάλο φρούριο που από τον τοπικό πληθυσμό αποκαλείται Γυφτόκαστρο. Υπήρξε η άποψη πως το Γυφτόκαστρο αντιστοιχεί στο αρχαίο αθηναϊκό φρούριο Πάνακτο που αναφέρεται από τον Θουκυδίδη στην ιστορία του Πελοποννησιακού πολέμου. Σύμφωνα με την επικρατέστερη άποψη όμως το Πάνακτο τοποθετείται στην περιοχή των Δερβενοχωρίων και το φρούριο των Ελευθερών δεν σχετίζεται με αυτό.

Πληροφορίες για την χρονολογία κατασκευής του δεν υπάρχουν αλλά από τον τρόπο που είναι κατασκευασμένο φαίνεται να ανήκει στον 4ο αιώνα π.Χ. Το φρούριο είναι χτισμένο με το ισοδομικό σύστημα, χωρίς χρήση συνδετικού υλικού.
Έχει περίπου ελλειψοειδές σχήμα με μήκος 330 μέτρων και πλάτος περίπου το μισό. Η συνολική περίμετρος του φρουρίου είναι 860 μέτρα. Το μέσο πάχος των τειχών είναι 2,6 μέτρα. Κατά μήκος των τειχών είναι χτισμένοι τετράγωνοι πύργοι. Διέθετε τέσσερις πύλες με την κύρια πύλη του τοποθετημένη στη δυτική πλευρά του. Καλύτερα διατηρημένη είναι σήμερα η βόρεια πλευρά του, στην οποία διατηρούνται επτά τετράγωνοι πύργοι. 

## Πρόσωπα
Από τις Ελευθερές καταγόταν ο γλύπτης Μύρωνας, ο δημιουργός του περίφημου δισκοβόλου.

## Παραπομπές


Κατηγορία:Αρχαία Αττική
Κατηγορία:Πόλεις της αρχαίας Βοιωτίας
Κατηγορία:Κάστρα της Βοιωτίας
Converse

Η **Converse** είναι αμερικανική εταιρεία αθλητικών ειδών. Παράγει αθλητικά παπούτσια από τις αρχές του 20ού αιώνα. Είναι περισσότερο γνωστή για τη σειρά παπουτσιών All-Stars.

## Ιστορία
Η Converse ιδρύθηκε από τον Μαρκίς Μιλς Κόνβερς το 1908 στο Μάλντεν της Μασαχουσέτης. Μέχρι το 1910 παρήγαγε 4.000 ζευγάρια παπουτσιών με σόλα από καουτσούκ ημερησίως. Το 1915 άρχισε να παράγει παπούτσια για τέννις, ενώ το 1917 άρχισε να παράγει παπούτσια για μπάσκετ.  Το 1921, ένας παίκτης του μπάσκετ, ο Τσαρλς «Τσακ» Τέιλορ παραπονέθηκε στην εταιρεία επειδή τα παπούτσια της δεύτερης προκαλούσαν ενοχλήσεις στα πόδια του Τέιλορ. Η Converse του πρόσφερε δουλειά, εκείνος δέχτηκε και δέχτηκε να διαφημίζει τα All-Stars στις ΗΠΑ. Γι' αυτόν τον λόγο, τα παπούτσια αυτά ονομάζονται και "Τσάκις" (Chuckies) προς τιμήν του. Η εταιρεία παρήγαγε παπούτσια και για τους *New York Renaissance*, την πρώτη επαγγελματική ομάδα μπάσκετ Αφροαμερικανών.

Κατά τον Β΄ Παγκόσμιο Πόλεμο, η εταιρεία εξόπλισε τον Αμερικανικό στρατό με είδη ένδυσης και υπόδυσης, ενώ κατά τις δεκαετίες του 1950 και του 1960 έφτασε στο απόγειο της δόξας της. Παρ'όλα αυτά, κατά τη δεκαετία του 1970, η Converse έχασε το μονοπώλιο στα αθλητικά παπούτσια από άλλες εταιρίες που άρχισαν να γίνονται όλο και πιο δημοφιλείς, όπως η Nike, η Puma, η Adidas και η Reebok, ενώ σταμάτησε να ισχύει η συμφωνία της με το NBA για τον εξοπλισμό αθλητικών ειδών στους αθλητές του. Ένας υπάλληλος της εταιρείας, ο Τζιμ Λαμπαντίνι, σχεδίασε το γνωστό, πλέον, λογότυπο της Converse.

Το 2001, η Converse αναγκάστηκε να κηρύξει πτώχευση, ωστόσο η νέα ομάδα που ανέλαβε τη διοίκησή της οδήγησε την εταιρεία από το #16 των μεγαλύτερων εταιριών αθλητικών ειδών στο #7 της κατάταξης αυτής. Στις 9 Ιουλίου 2003, η εταιρεία ανακοινώνει την εξαγορά της από την Nike για το ποσό των $305 εκατ. Ορισμένοι παίκτες του NBA που φορούν σήμερα τα παπούτσια της εταιρείας είναι οι Κερκ Χάινριχ, Μορίς Έβανς, Ουντόνις Χάσλεμ και Έλτον Μπραντ.

## Είδη προϊόντων
thumb|right|250px|Κόκκινα παπούτσια All-Star για μπάσκετ.
Ακολουθούν ορισμένα από τα είδη προϊόντων της μάρκας:

* Παπούτσια
* Ρολόγια
* Είδη ένδυσης (μπλούζες, φόρμες κ.α.)
* Τσάντες και σακίδια

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Κατηγορία:Κατασκευαστές αθλητικών ενδυμάτων
Ελευθερές (αποσαφήνιση)

Με το όνομα **Ελευθερές** αναφέρονται:
*Ελευθερές, αρχαία πόλη στα όρια της Αττικής με τη Βοιωτία
*Ελευθερες Καβάλας, χωριό του νομού Καβάλας
*Ελευθερές Λάρισας, χωριό του νομού Λάρισας

Κατηγορία:Αποσαφηνίσεις ελληνικών τοπωνυμίων
Πάνακτο

Το **Πάνακτο** ήταν σημαντικό αρχαίο αθηναϊκό οχυρό στην περιοχή της δυτικής Πάρνηθας. Έλεγχε μία από τις κύριες ορεινές διαβάσεις από την Αττική προς τη Βοιωτία. Την περίοδο του Πελοποννησιακού Πολέμου, στη φάση του αρχιδάμειου πολέμου, καταλήφθηκε από τους Σπαρτιάτες και τους Βοιωτούς, αλλά επιστράφηκε στους Αθηναίους το 421 π.Χ. καθώς ήταν ένας από τους βασικούς όρους της ειρήνης του Νικία.

Για τη θέση του υπήρξε διαμάχη μεταξύ των ιστορικών. Μία άποψη το συνδέει με το Γυφτόκαστρο που διασώζεται σε καλή κατάσταση στην περιοχή των Ελευθερών, αλλά η επικρατέστερη άποψη το τοποθετεί στην περιοχή του οροπεδίου των Δερβενοχωρίων ανάμεσα στα χωριά Πάνακτο και Πράσινο. Σε ανασκαφές που έγιναν στην περιοχή των Δερβενοχωρίων, κοντά στο χωριό Πράσινο, τη δεκαετία του 1980 βρέθηκε επιγραφή που ταυτίζει το αρχαίο φρούριο με τη θέση αυτή, δίνοντας λύση στη διαμάχη.

## Παραπομπές


Κατηγορία:Ιστορία της αρχαίας Αθήνας
Κατηγορία:Κάστρα της Αττικής
Κάντια

Ο όρος **Κάντια** (**Candia**) μπορεί να αναφέρεται στα:

* Ηράκλειο, όπως αποκαλούνταν στο παρελθόν από τους Βενετούς και εξακολουθεί σήμερα από ιταλόφωνους
* CANDIA (εταιρεία κατασκευής στρωμάτων): Ελληνική εταιρεία με έτος ίδρυσης το 1973
* Βασίλειο της Κάντια, όπως αποκαλούνταν η Κρήτη όταν ήταν αποικία της Βενετικής Δημοκρατίας
* Κάντια Αργολίδας, χωριό της Αργολίδας στο οποίο εγκαταστάθηκαν Κρητικοί τον 19ο αιώνα
* Οίκος της Κάντια, ευγενής οικογένεια από την Σαβοΐα
* Candia (αυτοκινητοβιομηχανία), καταργηθείσα ελληνική αυτοκινητοβιομηχανία
*Κάντια (πλοίο), πλοίο της ANEK Lines.
Πρωτάθλημα καλαθοσφαίρισης Α΄ εθνικής κατηγορίας ανδρών 1967-1968

Το πρωτάθλημα μπάσκετ της περιόδου 1967–68, ήταν το πέμπτο από την καθιέρωση της Α' Εθνικής. Διεξήχθη με τη συμμετοχή δώδεκα ομάδων, από τις οποίες οι οκτώ έδρευαν στην Αττική και οι υπόλοιπες τέσσερις στη Θεσσαλονίκη. Πρωταθλήτρια ομάδα για το 1968 αναδείχθηκε η αήττητη ΑΕΚ, σε μιά εξαιρετική χρονιά για το δικέφαλο, καθώς κατέκτησε και το Κύπελλο Κυπελλούχων Ευρώπης. Υποβιβάστηκαν οι ΧΑΝΘ και Αετός.

## Τελική βαθμολογία

## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 207
*Ψηφιακό αρχείο της ΕΟΚ
*εφημερίδα Αθλητική Ηχώ
*εφημερίδα Μακεδονία



Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1967 1968
Πρωταθλημα Ελλαδος Α Ανδρων 1967 1968
Ταινία εξέτασης ούρων

thumb|170px
Η **ταινία εξέτασης ούρων** είναι ένα βασικό διαγνωστικό εργαλείο που χρησιμοποιείται στη γενική εξέταση ούρων για τον προσδιορισμό παθολογικών αλλαγών σύστασης στα ούρα. Η ταινία εξέτασης έχει στην επιφάνεια της κατάλληλα αντιδραστήρια που αντιδρούν και αλλάζουν χρώμα όταν υπάρχουν ανιχνεύσιμες αλλαγές σύστασης.

Με αυτή τη διαδικασία εξέτασης προσδιορίζονται πρώιμα συμπτώματα από τις ακόλουθες τρεις ομάδες ασθενειών:

* ασθένειες των νεφρών και του ουροποιητικού συστήματος (π.χ. νεφρική ανεπάρκεια, ουρολοιμώξεις)
* διαταραχές του μεταβολισμού (π.χ. σακχαρώδης διαβήτης)
* ασθένειες του ήπατος και αιμολυτικές διαταραχές (π.χ. αμολυτικός, αποφρακτικός ίκτερος)


## Χρήση ταινίας ούρων
# Ο ασθενής χρησιμοποιεί δείγμα πρωινών ούρων που έχει παραμείνει στην κύστη τουλάχιστον 4 ώρες.
# Η συλλογή των ούρων γίνεται σε αποστειρωμένο καθαρό ουροδοχείο. 
# Αν το δείγμα έχει συντηρηθεί σε ψύξη (ψυγείο) το δείγμα αφήνεται αρκετή ώρα να επανάλθει σε θερμοκρασία δωματίου. Η χαμηλή θερμοκρασία εμποδίζει την πραγματοποίηση ορισμένων αντιδράσεων όπως είναι η γλυκόζη.
# Τα ούρα αναμιγνύονται καλά. 
# Η ταινία παραμένει μέσα στα ούρα το πολύ ένα δευτερόλεπτο.
# Στραγγίζεται η ταινία πάνω στο χείλος του δοχείου.
# Στραγγίζεται η περίσσεια των ούρων πάνω σε διηθητικό χαρτί.
# Συγκρίνονται τα χρώματα της ταινίας με την χρωματομετρική κλίμακα πάνω στο δοχείο των ταινιών. 
# Όλες οι αντιδραστήριες επιφάνειες (εκτός των λευκοκυττάρων) πρέπει να διαβαστούν μέσα σε 40-60 δευτερόλεπτα. Αλλαγές χρώματος που παρατηρούνται μετά το πέρας 2 λεπτών δεν έχουν καμία διαγνωστική αξία.
## Ταινίες ούρων για επαγγελματική χρήση
Πρόκειται για τις ταινίες ούρων που χρησιμοποιούτναι αποκλειστικά στα κλινικά εργαστήρια. Σήμερα μπορεί να έχουν 10 ή 11 παραμέτρους (αν προστεθεί και το ασκορβικό οξύ). 

Αναλυτικά οι παράμετροι που προσδιορίζονται με τις ταινίες ούρων είναι:

## Ταινίες ούρων παρά την κλίνη του ασθενούς
Εκτός από τις ταινίες για επαγγελματική χρήση από εργαστηριακούς επιστήμονες υπάρχουν και ειδικές ταινίες που χρησιμοποιούνται από τους ίδιους τους ασθενείς όπως είναι οι ταινίες για την γλυκόζη ούρων ή οι ταινίες για γλυκόζη και κετόνες ούρων μαζί. Οι ταινίες αυτές χρησιμοποιούνται από τους διαβητικούς ασθενείς.

## Βιβλιογραφία
# Αρσένη Α. *Εξετάσεις ούρων στην εργαστηριακή διαγνωστική*. Εκδόσεις Ζήτα, 2003.
# Καρκαλούσος Π. *Η χημεία των ταινιών ούρων*. Έκδοση ΤΕΙ Αθηνών 2008.
# Ιωαννίδης Ι. *Κλινική Χημεία Ι: Ανάλυση Ούρων: Θεωρία*. Εκδόσεις Γιαχούδη. Θεσσαλονίκη, 2004.
# Ιωαννίδης Ι. *Κλινική Χημεία Ι: Ανάλυση Ούρων: Εργαστήριο*. Εκδόσεις Γιαχούδη. Θεσσαλονίκη, 2002.
# Ηρειώτου Π, Καρβούνης Ι, Τράπαλη Μ. *Κλινική Βιοχημεία Ι*. Έκδοση Παιδαγωγικού Ινστιτούτου, Αθήνα 2001.
# Πισπίνη Ι. *Εργαστηριακά μαθήματα κλινικής χημείας Ι*. ΤΕΙ Αθηνών 1997.

Κατηγορία:Γενική εξέταση ούρων
Παλαμπάς Θεσπρωτίας

Ο **Παλαμπάς** είναι οικισμός της Περιφερειακής Ενότητας Θεσπρωτίας, στην Περιφέρεια Ηπείρου. Διοικητικά ανήκει στην **Κοινότητα Παλαμπά**, της Δημοτικής Ενότητας Φιλιατών και υπάγεται στο Δήμο Φιλιατών.

## Γεωγραφικές πληροφορίες
Ο Παλαμπάς βρίσκεται βόρεια των Φιλιατών, κοντά στα ελληνοαλβανικά σύνορα. Είναι ορεινό χωριό, με υψόμετρο 335 μέτρα. Οι κάτοικοί του ασχολούνται κυρίως με την κτηνοτροφία και ελάχιστα με τη γεωργία. Το 1928 είχε 157 κατοίκους, το 2001, είχε 38 κατοίκους και το 2011, 26 κατοίκους, σύμφωνα με την Απογραφή του 2011. Παλαιότερα πολλοί από τους κατοίκους του χωριού, ασχολούνταν με το επάγγελμα του γυρολόγου κασσιτερωτή (γανωτή ή καλατζή). Εκκλησιαστικά υπάγεται στη Ιερά Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Γεώργιο.

## Απογραφές πληθυσμού

## Διοικητικές μεταβολές

### Παλαμπάς

### Κοινότητα Παλαμπά

## Διατελέσαντες Κοινοτάρχες

## Πηγές

* «Μεγάλη Ελληνική Εγκυκλοπαίδεια», τομ.ΙΘ΄, σελ.453.

## Παραπομπές


## Χάρτης περιοχής

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Πηγαδούλια Θεσπρωτίας

Τα **Πηγαδούλια** είναι οικισμός του Δήμου Φιλιατών της Περιφέρειας Ηπείρου (Σχέδιο Καλλικράτης). 

## Γενικά στοιχεία
Τα Πηγαδούλια παλαιότερα ανήκαν στην άλλοτε Επαρχία Φιλιατών του Νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του Δήμου Φιλιατών. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου. 

Βρίσκεται σε απόσταση περίπου 18 χιλιόμετρα νοτιοανατολικά των Φιλιατών και σε υψόμετρο 160 μέτρων. Πρόκειται για χωριό, ο πληθυσμός του οποίου, ασχολούμενος κυρίως με την μικροκτηνοτροφία και τη γεωργία, το 1928 αριθμούσε 180 κατοίκους, διαθέτοντας δημοτικό σχολείο και ταχυδρομικό γραφείο, το 2001 το χωριό αριθμούσε 133 κατοίκους. ενώ το 2021 είχε 98.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στη Κοίμηση της  Θεοτόκου.

## Πηγές
* *Μεγάλη Ελληνική Εγκυκλοπαίδεια*, τόμ. Κ΄, σελ. 153

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Σπευσίνιοι

Οι **Σπευσίνιοι** ήταν αστυνομικό σώμα στην αρχαία Αθήνα. Πήραν το όνομά τους από τον Σπευσίνα, που ήταν ο ιδρυτής και οργανωτής τους.

Τους χρησιμοποιούσε η Αθηναϊκή Δημοκρατία για την επιβολή της τάξης και της ασφάλειας. Οι Σπευσίνιοι αποτελούσαν ολόκληρο τάγμα εκ χιλίων ανδρών. Ήταν οπλισμένοι με μαστίγια και τόξα καλούμενοι εξ αυτού και "τοξότες".

Οι Σπευσίνιοι ήταν δούλοι από διάφορα έθνη, κυρίως Σκύθες.

## Πηγές

* Μεγάλη Ελληνική Εγκυκλοπαίδεια" τομ.Κ΄, σελ.150.

Κατηγορία:Αρχαία Αθήνα
Κατηγορία:Αττικό Δίκαιο
Πλαίσιο Θεσπρωτίας

Το **Πλαίσιο** (πρώην Παράβρυσο) είναι οικισμός του δήμου Φιλιατών της περιφέρειας Ηπείρου (Σχέδιο Καλλικράτης). 

## Γενικά στοιχεία
Το Πλαίσιο παλαιότερα ανήκε  στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα Τοπικού Διαμερίσματος του δήμου Φιλιατών. Από 1 Ιανουαρίου 2011 αποτελεί έδρα της ομώνυμης Τοπικής Κοινότητας και από 1 Σεπτεμβρίου 2019 αποτελεί έδρα κοινότητας, της Δημοτικής Ενότητας Φιλιατών, του ομώνυμου Δήμου.

Βρίσκεται βορειοδυτικά των Φιλιατών, παρά τους βόρειο-δυτικούς πρόποδες του ορεινού συγκροτήματος Φιλιατών, σε υψόμετρο περίπου 360 μέτρα. Πρόκειται για ένα ορεινό χωριό, άλλοτε κεφαλοχώρι, κτισμένο πάνω σε λόφο, την κορυφή του οποίου επιστέφει η εκκλησία του χωριού. Ο πληθυσμός, ασχολούμενος κυρίως με την μικροκτηνοτροφία και τη γεωργία, αλλά και με το εμπόριο και τη βυρσοδεψία το 1928 αριθμούσε 672 κατοίκους, διαθέτοντας δημοτικό σχολείο, από τα πρώτα στη περιοχή και ταχυδρομικό γραφείο. Το 2001 το χωριό αριθμούσε 137 κατοίκους ενώ το 2021 έχει 78.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Προφήτη Ηλία.

## Ιστορικά στοιχεία
Το χωριό χτίστηκε στα νεότερα χρόνια πάνω στα ερείπια ενός κάστρου των βυζαντινών (πιθανώς και υστερορωμαϊκών) χρόνων. Το κάστρο έλεγχε μια ορεινή διάβαση στρατηγικής σημασίας, που η έξοδός της φυλαγόταν από το κάστρο που βρίσκεται στο «Κασνέτσι» Μύλων.

## Επιφανείς κάτοικοι
* Άνθιμος Ζ΄, Οικουμενικός Πατριάρχης Κωνσταντινουπόλεως.
* Δημήτριος Ευαγγελίδης (1888 - 1959), αρχαιολόγος και πανεπιστημιακός.
* Γεώργιος Κίτσος, οπλαρχηγός της Ελληνικής Επανάστασης.
* Βασιλική Κονταξή (1789 - 1834), σύζυγος του Αλή πασά Τεπελενλή.

## Πηγές
* "Μεγάλη Ελληνική Εγκυκλοπαίδεια" τομ.ΙΣΤ΄, σελ.175. (Παράβρυσος)

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών